Aqmescitte yaş qırımtatar kinosı kününi keçirecekler
24 mart 2019, 14:30
Lüdmila Alekseyeva, Ayder Mujdabayev ve Lenur İslâmov Moskovada "Haytarma" filminiñ numayışında, 2013 senesi, iyüb
Aqmescitte yaş qırımtatar kinosı kününi keçirecekler. Bu aqta Canlı Radio Facebook saifesinde yazdı.
Tedbir martnıñ 28-inde Franko adına Qırım Cumhuriy kitaphanesinde yapılacaq. Teşkilâtçılarnıñ aytqanına köre, merasimde genç qırımtatar rejissörlarnıñ qısqa filmleri numayış etilecek, bundan ğayrı muzakere ötkerilecek.
“Qırımtatarlar içün kinocılıq 100 yıl evel açıldı. “Alim - Qırım aydutı” ilk qırımtatar filmi 1926-ncı senesi çıqarılğan edi. Kennan Kutub zade - belli videocı, öz vaqtında Osventsimge kameranen kirgenlerniñ ve tarihiy hronika çıqarğanlarnıñ birincilerinden edi.
Ahtem Seitablayev - ukrain ve qırımtatar oyuncısı, teatr ve kino rejissörı, stsenarist, Qırım Mutar Cumhuriyetinde nam qazanğan oyuncısı. O, 1944 senesi qırımtatar sürgünligi aqqındaki «Haytarma» filminiñ rejissörı ola. Mayısnıñ 18-de onıñ «Başqasınıñ duası» filmi taqdim etildi. Yañı levhası Ekinci cian cenki vaqtında 88 yeudiy balasını ölümden qurtarğan qırımtatarı Saide Arifovağa bağışlana. «Kiborgi» filmi Ukraina şarqındaki cenk vaqtında Donetsk ava limanı uruşlarını tarif etecektir.